JERUUSALEMMA STUUDIO
Tere tulemast Jeruusalemma stuudiosse!
Oleme arutanud Lähis-Ida olukorda.
Midagi on seal alati toimumas.
Täna arutame taas Iisraeli ja sellega seonduvaid sündmusi.
Tere tulemast, Pekka Sartola!
Alustame värskete uudistega, mille täna said.
Sudaanis mõisteti surma naine
ja talle määrati 100 piitsahoopi.
Ta oli kristlane, kes oli abiellunud USA kodanikuga,
teadmata et ta oli moslem.
Naise isa oli pere maha jätnud, kui ta oli 6-aastane.
Islamiseaduse järgi
on kõik moslemist isa lapsed automaatselt moslemid.
Šaria seadus leidis, et ta on abielu rikkunud
ja reetnud islami ning määras talle piitsahoobid.
Kuna ta keeldus tagasi islamisse pöördumisest,
mõisteti ta surma poomise läbi. Ta on 8. kuud rase.
Käib kampaania kohtuotsuse tühistamiseks.
See pole kindlasti ainus juhtum.
Kuidas on võimalik, et isik,
kes ei soovi tagasi islamisse pöörduda, mõistetakse surma
ja keegi ei räägi sellest?
Millise eetilise kontekstiga meil siin tegemist on?
Lääs liigub selle suunas, et islamit aktsepteeritakse võrdse usundina
ja paistab, et unustatakse islami erinevad lähtekohad,
mida ka Sudaanis šaria seaduse raames järgitakse.
Peaksime tohtima rääkida sellest asju õigesti nimetades,
kuna need on kohutavad.
See pole ainus juhtum,
kus islamitaustaga pöördunu surma mõistetakse.
Seda juhtub ka teistes islamimaades.
Meedia peaks kajastama seda islami osana.
Iisrael on ümbritsetud islamimaadest.
Kui vaatame rahukõnelusi, mis on kestnud aastaid,
siis on juba nende lähteasend raske.
Olen korduvalt öelnud,
et mõistmata moslemite islamistlikku mõtlemist,
on üsna võimatu Lähis-Ida konfliktist aru saada.
Religioon motiveerib seal käitumist ja kõige hullem on,
et nad peavad oma tegusid õigustatuks.
Nad ei ütle palju oma käitumise selgituseks,
aga nad on täiesti veendunud,
et järgivad Allahi ja Koraani õpetusi.
Rahukõnelustel on toimunud üllatav pööre.
Äkitselt on päevakavas Fatah ja Hamasi "abielu".
Kas usud, et see teostub ja mis selle taustaks on?
See oli tõesti üllatav,
kuigi nende kodusõda on kestnud 7 aastat,
ja nad on püüdnud leppida juba kuus korda,
kuid alati ebaõnnestunult.
Nii Fatah'l kui Hamasil on oma toetajaskond,
kes ei kavatsegi oma veendumustest loobuda.
Praegune olukord näib andvat mõningast lootust,
et "abielu" võib teostuda,
kuna Hamas on kaotanud oma põhitoetaja Moslemivennaskonna,
mis kuulutati Egiptuses illegaalseks terrorirühmituseks.
Selle juhid on taas vangis.
Sarnane olukord oli ka 1950. - 60. aastail.
Hamas kaotas oma võimsaima toetuse regioonis.
Egiptus on tõhusalt sulgenud ka Gaza salakaubatunnelid,
nii et Hamas läks Abbasi loal Teherani,
et arendada koostööd Iraaniga, kuna nad vajavad toetust,
raha, relvi ja väljaõpet.
Lääs on lepituspakti üldiselt hukka mõistnud,
kuid EL on seda ka kiitnud.
Lihtsam on siin kulli ja kirja visata,
kui ennustada, kas see õnnestub või mitte.
Välised olukorrad on sundinud Hamasi
varasemast halvemasse positsiooni,
kuid seepärast nad ongi valmis koostööks Fatah'ga.
Kui olukorrad ja surve vähenevad,
kas konflikt tõuseb siis uuesti esile?
Nad ei muutu kunagi.
Nii Fatah kui Hamas jäävad oma seisukohtade juurde.
Nii Hamasi kui PLO hartad sisaldavad Iisraeli hävitamist
ning Palestiina riigi rajamist Jordani ja Vahemere vahelisel maal.
Hamas võitleb selle eest radikaalselt ja relvadega,
PLO kasutab diplomaatiat, et saavutada Lääne heakskiitu
ja avaldada nii Iisraelile survet
Palestiina riiki aktsepteerima.
Hamas on määratletud terrorirühmituseks
ja miski ei viita, et selle olemus oleks muutunud.
Kas Iisrael võib iial sõlmida lepingut
või usaldada sellist osapoolt?
Minu meelest pole neil mingit põhjust
sõlmida lepingut isegi PLOga.
Nad on sellesse seisu sunnitud,
kuna Fatah ja PLO püüavad asjale diplomaatiaga läheneda
ja nii oma taotlustele Lääne toetust saavutada.
Kuid nende põhieesmärgid pole kunagi muutunud.
Kui olukord areneks uuteks läbirääkimisteks
ja Hamasi terroristlik olemus veidi tahaplaanile jääks,
olen kindel, et Lääs rõõmustaks selle üle
ja unustaks nende tegeliku eesmärgi.
Nad tahaksid anda neile oma riigi kasvõi sunniviisil,
et vabaneda probleemist,
mis taustal siiski käärimist jätkab.
Mis motiveerib EL-i ja USAd rahukõnelusi peale suruma,
isegi kui näib, et meil on korralik ummikseis?
Küsimus on tunduvalt laiem.
Piibli ja kristluse autoriteet on ulatuslikuma rünnaku all
ja see on osa sellest.
Näib, et aktsepteeritakse piiblivastaste jõudude eesmärke
ja neid peetakse talutavamaks
kui 2000 aasta eest kirjutatud piibellikke vaateid.
See on osa laiemast kontekstist,
kus lahendusi otsitakse sealt, kust neid on võimatu leida.
Mis puudutab Iraanist, Põhja-Koreast ja Süüriast lähtuvaid ohte,
siis Šveitsis käivad kõnelused
Iraani tuumapürgimuste lõpetamiseks.
Millised arengud siin on
ja milliseid lepinguid võiks sealt oodata?
Ma pole kindel, et seal midagi uut saavutatakse.
See on ehk pigem käesurumine ja üksteise aktsepteerimine.
USA on võtnud karmi seisukoha Iraani tuumavalmiduse suhtes,
mis näib alates novembrikuistest kõnelustest edasi arenevat.
Iraan ei luba inspektoreid
Revolutsioonikaartlaste tuumatehastesse,
nii et Lääs ei saa asjade seisu kindlaks teha.
Samal ajal arendab Iraan lühimaa ja pikamaa rakette,
ning ka mandritevahelisi rakette tegevusulatusega 5000-10 000 km.
Viimased on mõeldud vaid tuumaohu säilitamiseks,
kuna need kannavad tuumalõhkepäid ühest kohast teise.
Iraan kuulutas idiootlikuks Lääne arvamuse,
nagu katkestaks Iraan oma rakettide arendamise,
kuigi peab samal ajal kõnelusi oma tuumavalmiduse teemal.
Obama ja tema eksperdid ei saa olla teadmata,
mis tegelikult Iraanis toimub,
kuid on siiski otsustanud asja diplomaatiaga lahendada.
Kas see poliitika on kasulik olnud, kuigi teatakse, et see on võimatu?
Kui nad lähiajaloost õigesti aru saaksid,
mõistaksid nad, et see pole õige tee eesmärgini,
milleks on Iraan loobumine oma tuumapürgimustest.
Seepärast on Obama võtnud karmima seisukoha
ja lubas küsida Kongressilt luba sõjaliseks rünnakuks,
kui see peaks vajalikuks osutuma.
Iraani nimepidi ei mainitud, kuid see toimus kõneluste kontekstis.
USA kaitseminister käis Iisraelis ja kinnitas neile,
et USA ei luba kunagi Iraanil tuumapommi saada.
Nende kahe asja põhjal võime oletada,
et USA on jõudnud järeldusele
diplomaatia tulemusetuse suhtes.
Iraani areneva tuumavalmiduse valguses -
kui Iraan saab tuumapommi,
tõukab see naaberriigid tuumavõidurelvastumisele.
Millised on siin võimalikud arengud?
See on kohutav stsenaarium, mida Lääs kõige rohkem kardab.
Saudi Araabia juba tegi esimese sammu,
kui korraldas paari nädala eest sõjaväeparaadi,
kus demonstreeriti Hiina rakette, mis suudavad tuumapead kanda.
Neil on need olemas olnud juba 6 - 7 aastat.
Nad demonstreerisid oma vastust tuumaohule.
Samas teatati, et Hiina rakettide arenenumad versioonid
ootavad juba ladudes.
Tuumarakettide tootmise eest vastutav Pakistani sõjaväeametnik,
kes paraadil osales, oli selge sõnum Läänele ja Iraanile,
et saudid on valmis ohule vastama.
Kui Pakistan annab saudidele tosina tuumapead,
saab Saudi Araabiast tuumariik.
Egiptus, Jordaania ja Süüria lähevad siis sama teed.
Iraagis on olukord muutlik, pole selge, kes seal võimu haarab.
See viib kontrollimatu tuumarelvastumiseni,
mille tulemusi keegi ei taha.
Oleme arutanud Põhja-Korea rolli.
See näib Iraagi laborina, mis mõningaid seadusi väänab.
Mis seal toimub?
Olen aastaid imestanud,
miks keegi sellest rollist ei räägi.
Iraanis töötavad sajad tuumatehnikud.
Kui Põhja-Korea peaks tuumakatsetuse tegema,
on see Iraani tuumakatsetus.
Põhja-Korea ei kuula kedagi,
nad on tituleeritud paharetiks, kes kellestki ei hooli.
See avaldab USA-le survet,
kuna Põhja-Korea on ähvardanud rünnata Lõuna-Koread,
keda USA toetab.
Kagu-Aasias midagi head hetkel näha pole.
Kuidas Iisrael on reageerinud?
Netanyahu käis Jaapanis
ja arutas küberkaitset.
Milliseid lepinguid nad teinud on?
Netanyahu arutas Jaapanis luurekoostöö arendamist.
Jaapanil on selles valdkonnas üliarenenud tehnoloogia.
Ka Iisraelil on tippkvaliteediga tehnoloogia
ja satelliidivalmidus.
Tõenäoliselt kaasatakse ka USA luure,
kuna neil on Jaapaniga sel alal hea koostöö.
Arvan, et nad tahaksid Jaapanisse väliposti,
et jälgida, mida Põhja-Korea,
Hiina ja Iraan tuumavalmiduste alal arendavad.
Võimalik, et soovitakse kasutada ka droone,
juhul kui midagi vajab hävitamist.
See oleks üliriskantne sõjaline operatsioon,
kuna Põhja-Korea reaktsioonid on üsna ettearvamatud.
Iisrael tahab seda koostööd üsna kaugele arendada.
Hiina on suurriik, kellel on sidemed Põhja-Korea
ja veel mõne naaberriigiga.
Milline on Hiina roll selles kõiges?
Hiina kasutab Julgeolekunõukogus oma veto-õigust.
Nad toetavad ka Venemaad.
Hiina on väga sõltuv Iraani naftast
ja tahab nii palju naftat, kui Iraan vähegi toota jõuab.
Nad on lubanud teatud tehnikat Iraanile mitte müüa,
aga kui nad müüvad seda Põhja- Koreale, mis on täiesti võimalik,
pole Põhja-Korea midagi lubanud ja võib selle Iraanile edastada.
Siin on omapärane kolmnurk ja Iisrael peab hoolega valvama,
kuna lõpptulemus puudutab tõenäoliselt ka neid.
Milline on olukord Süürias ja Hezbollah's Liibanonis,
kes on Iisraeli piirinaabrid?
Milline on seis Assadi ja opositsioonivägede vahel?
Näib, et Venemaa toel
suudab Assadi valitsus hakkama saada mässulistega,
keda toetavad USA ja Saudi Araabia.
Mässulised kaotasid Aleppo, mis oli varem nende kantsiks.
Assad kasutas seal keelatud pomme, kuid keegi ei näi hoolivat,
sest Obama ei reageeri üldse ja keegi ei pea teda tülikaks.
Tasakaal paistab kalduvat,
kuna mässulised teatasid kavatsusest vabastada Golan.
Iisrael on pidanud kindlustama Golani
ja oma põhjapiiri.
Nad on sellisteks katseteks valmis.
Millised motiivid on Golani vabastamise taga?
Mässuliste väitel Golan ei kuulugi Iisraelile
ja oleks neile tähtsaks baasiks,
kuna nende järgmine sihtmärk oleks niikuinii Iisrael.
Kui nad peaksid üritama Golani vallutada,
kaasaksid nad Iisraeli anti-Süüria rindesse,
mis oleks omalaadne võit,
kuna islamimaad võivad ühineda Iisraeli vastu
Süüria siseasjadesse sekkumise eest.
Praeguse olukorrani on viinud erinevad stsenaariumid.
Obama tegi julgustava toetusavalduse mässulistele.
Mida see peale sõnade veel tähendab?
Seal käib mingisugune luurekoostöö
ja on antud mingeid relvi.
Jordaanias on ligi 20 000 USA sõdurit.
Ka Lõuna-Süürias on haaratud mõned positsioonid.
USA on püüdnud sõtta mitte sekkuda,
kuid valmistub võimaluseks,
et võidakse rünnata Jordaaniat.
Mässulised saavad relvi ka Jordaania kaudu.
Oleme uudistes kuulnud,
et kristlased on kahe tule vahele jäänud.
On kahju, et kristlased on jäänud kahe tule vahele,
ja mitte üksnes sõja pärast, vaid seetõttu, et nad on kristlased.
Tagakiusamine on Süürias hetkel üsna karm.
Mõned neist on isegi risti löödud.
See juhtus alles veidi aega tagasi.
Piltidel olid araabiakeelsed sildid:
Küsisime neilt, kas nad tahavad surra nii nagu Jeesus.
Ja nii löödi nad risti.
Tsiviilelanikud jäävad tavaliselt sõdadele jalgu.
Kõigis neis maades kiusatakse kristlasi taga.
Seal on väga raske kristlane olla.
Mul on nimekiri 50 kõige hullema kristlaste tagakiusuriigiga.
Põhja-Korea on esikohal,
järgmised 20 kohta kuuluvad aga islamiriikidele.
Väited islami rahumeelsuse kohta pole eriti õigustatud.
Enne kui tänane saateaeg lõpeb, sul on siin üks raamat.
Räägi meile sellest.
"Myths and Facts" on ingliskeelne tõlge
minu raamatust "Miks sellest ei räägita?",
mis käsitleb Iisraeli seaduslikku õigust eksisteerida.
See alustab Rahvaste Liigast,
käsitleb kõiki Iisraeli puudutavaid dokumente,
mis kaasati ÜRO loomisel ka selle dokumentatsiooni.
ÜRO võttis üle kõik Rahvaste Liiga lepingud
ja juudiriigi õigus eksisteerida oli vaieldamatu,
sh piiridega mis hõlmasid Läänekallast, Eilati, Rafah't,
kuni üles Haifa ja Akkoni välja.
Nüüd tahetakse kogu seda ala jagada.
See kuulub Iisraelile.
See raamat saadetakse kõigile tulevastele europarlamendi liikmeile,
ca 800 raamatut ja paarkümmend soomekeelset.
See on minu tiimi, Hannu Takkula ja veel mõne ühisprojekt.
Meil üksi oleks raske seda teostada olnud.
Olen tänulik TV7-le ja veel mõnele organisatsioonile,
kes sellesse suurde projekti investeerisid,
et levitada korrektset infot uutele europarlamentääridele,
kes hakkavad otsustama ka Iisraeli puudutavaid asju.
Olen lugenud soomekeelset versiooni
ja see sisaldab kogu ajalugu kuni tänapäevani,
fakte, mida on valesti tõlgendatud,
ja mõningaid, mida isegi ei teata.
Selles probleem ongi.
Hannu Takkula, kes on suur Iisraeli-sõber
ja siiras kristlane,
ütles, et EL kolleegidega neist asjust rääkides küsitakse,
miks ta kaitseb Iisraeli, kes on vallutanud Palestiina,
mis on eksisteerinud 10 000 aastat.
Nad ei tunne isegi lähiajalugu.
Kui ELs on sellised lood,
siis pole ime, et Iisrael peab hetkel oma põhivaenlaseks EL-i,
mitte palestiinlasi, kellega nad on elama harjunud.
Selliste vaadete lähtumine ELst on kahetsusväärne.
Seepärast loodangi, et kõik parlamendiliikmed loevad raamatut.
See on neile tasuta kingituseks ja palvevastuseks.
Olen järginud seda, mis Jumal mu südamesse pani.
Kas Soome parlamendiliikmed on seda raamatut lugenud?
Mõne aasta eest saadeti neile mõnikümmend koopiat,
ja ka presidendile.
Mõtlen, et peaks saatma soomekeelse raamatu uuesti
kõigile parlamendiliikmeile.
Loodetavasti see õnnestub.
Piibel räägib palju tõest.
Ilma tõeta satume eksitusse.
Usume, et see raamat juhatab inimesi õiges suunas.
Mina loodan samuti.
Aitäh tänase saate eest, Pekka.
Jätkame samadel teemadel nelja nädala pärast.
Aitäh, head vaatajad,
et olete jälginud koos meiega Lähis-Ida sündmusi
ja seda, kuidas Jumal neid juhatab.
Tõlge: Monika Jaaguri